*****

ΚΑΝΟΝΙΣΜΟΣ (ΕΟΚ) αριθ. 823/85 ΤΟΥ ΣΥΜΒΟΥΛΙΟΥ

της 27ης Μαρτίου 1985

περί καθορισμού, για την περίοδο από 1 μέχρι 14 Απριλίου 1985, της κατ' αποκοπή ενίσχυσης στην παραγωγή καθώς και της τιμής στόχου για ορισμένες αποξηραμένες ζωοτροφές

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρρο 43,

τον κανονισμό (ΕΟΚ) αριθ. 1117/78 του Συμβουλίου της 22ας Μαΐου 1978 περί κοινής οργανώσεως αγοράς στον τομέα των αποξηραμένων ζωοτροφών (1), όπως τροποποιήθηκε τελευταία από τον κανονισμό (ΕΟΚ) αριθ. 1220/83 (2), και ιδίως το άρθρο 3 παράγραφος 3, το άρθρο 4 παράγραφοι 1 και 3 και το άρθρο 5 παράγραφος 2,

την πρόταση της Επιτροπής,

τη γνώμη του Ευρωπαϊκού Κοινοβουλίου (3),

Εκτιμώντας:

ότι το άρθρο 3 του κανονισμού (ΕΟΚ) αριθ. 1117/78 προβλέπει ότι η κατ' αποκοτή ενίσχυση στην παραγωγή των αποξηραμένων ζωοτροφών πρέπει να καθορίζεται κατά τρόπο ώστε να βελτιωθεί ο εφοδιασμός της Κοινότητας σε πρωτεϊνούχα προϊόντα·

ότι, σύμφωνα με το άρθρο 4 του ίδιου κανονισμού, πρέπει να καθοριστεί τιμή στόχου για ορισμένα προϊόντα του τομέα των αποξηραμένων ζωοτροφών σε δίκαιο επίπεδο για τους παραγωγούς· ότι η εν λόγω τιμή στόχου πρέπει να αναφέρεται σε ένα ποιοτικό τύπο αντιπροσωπευτικό της μέσης ποιότητας των αποξηραμένων ζωοτροφών που παράγονται στην Κοινότητα·

ότι, σύμφωνα με το άρθρο 5 παράγραφος 2 του κανονισμού (ΕΟΚ) αριθ. 1117/78, η συμπληρωματική ενίσχυση που προβλέπεται στην παράγραφο 1 του ιδίου άρθρου πρέπει να είναι ίση με ποσοστό της διαφοράς μεταξύ της τιμής στόχου και της μέσης τιμής της διεθνούς αγοράς των εν λόγω προϊόντων· ότι πρέπει, λαμβανομένων υπόψη των χαρακτηριστικών της εν λόγω αγοράς, να καθορισθεί το ποσοστό αυτό σε 100 % για τα προϊόντα που αναφέρονται στο άρθρο 1 στοιχείο β) πρώτη περίπτωση και στοιχείο γ) του κανονισμού (ΕΟΚ) αριθ. 1117/78, και σε 50 % για τα προϊόντα που αναφέρονται στο άρθρο 1 στοιχείο β) δεύτερη περίπτωση του ιδίου κανονισμού·

ότι εκρίθη αναγκαίο να επανεξεταστεί το σύνολο των προβλημάτων που συνδέονται με τον καθορισμό των τιμών για την περίοδο εμπορίας 1985/86, γεγονός που προκαλεί καθυστέρηση στον καθορισμό αυτών των τιμών· ότι είναι, ως εκ τούτου, αναγκαίο να καθορισθεί η ενίσχυση στην παραγωγή και η τιμή στόχου για εκείνες τις αποξηραμένες ζωοτροφές των οποίων η περίοδος εμπορίας λήγει στις 31 Μαρτίου 1985 για την περίοδο από 1 μέχρι 14 Απριλίου 1985,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Από 1 μέχρι 14 Απριλίου 1985, το ποσό της κατ' αποκοπή ενίσχυσης στην παραγωγή που προβλέπεται στο άρθρο 3 του κανονισμού (ΕΟΚ) αριθ. 1117/78 καθορίζεται σε 8,41 ECU ανά τόνο για το προϊόντα που αναφέρονται στο άρθρο 1 στοιχεία β) και γ) του εν λόγω κανονισμού.

Άρθρο 2

Από 1 μέχρι 14 Απριλίου 1985, η τιμή στόχου για τα προϊόντα που αναφέρονται στο άρθρο 1 στοιχείο β) πρώτη περίπτωση του κανονισμού (ΕΟΚ) αριθ. 1117/78 καθορίζεται σε 177,15 ECU ανά τόνο.

Η τιμή αυτή αναφέρεται σε προϊόν:

- περιεκτικότητας σε υγρασία 11 %,

- περιεκτικότητας σε ολικές ακατέργαστες πρωτεΐνες σε σχέση με την ξηρά ύλη 18 %.

Άρθρο 3

Από 1 μέχρι 14 Απριλίου 1985, τα ποσοστά που πρέπει να ληφθούν υπόψη για τον υπολογισμό της συμπληρωματικής ενίσχυσης του προβλέπεται στο άρθρο 5 του κανονισμού (ΕΟΚ) αριθ. 1117/78 καθορίζονται:

- σε 100 % για τα προϊόντα που αναφέρονται στο άρθρο 1 στοιχείο β) πρώτη περίπτωση και στοιχείο γ) του εν λόγω κανονισμού,

- σε 50 % για τα προϊόντα που αναφέρονται στο άρθρο 1 στοιχείο β) δεύτερη περίπτωση του εν λόγω κανονισμού.

Άρθρο 4

Ο παρών κανονισμός αρχίζει να ισχύει την 1η Απριλίου 1985.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 27 Μαρτίου 1985.

Για το Συμβούλιο

Ο Πρόεδρος

F. M. PANDOLFI

(1) ΕΕ αριθ. L 142 της 30. 5. 1978, σ. 1.

(2) ΕΕ αριθ. L 132 της 21. 5. 1983, σ. 29.

(3) Γνώμη που διατυπώθηκε στις 14 Μαρτίου 1985 (δεν δημοσιεύθηκε ακόμα στην Επίσημη Εφημερίδα).